wannaphong/clean_thaiwikipedia huggingface dataset:
# มอนเตกัสซีโน
มอนเตกัสซีโน  เป็นเนินเขาสูง 520 เมตร ตั้งอยู่ในหุบเขาละติน 130 กิโลเมตรทางตะวันออกเฉียงใต้ของกรุงโรม ประเทศอิตาลี และตั้งอยู่ 2 กิโลเมตรทางตะวันตกของเมืองกัสซีโน มอนเตกัสซีโนเป็นที่ตั้งของโบราณสถานเมืองโรมันกาซีนูง (Casinum) และมีวัดซึ่งเป็นสำนักแห่งแรกของคณะนักบุญเบเนดิกติน ซึ่งก่อตั้งโดยเบเนดิกต์แห่งเนอร์เซียราวปีค.ศ. 529 พระของมอนเตกัสซีโนมากมายได้เป็นมุขนายกและพระคาร์ดินัล มีพระสันตะปาปาสามองค์ที่มาจากวัดแห่งนี้ ได้แก่ สตีเฟนที่ 9, วิกเตอร์ที่ 3 และเจลาซีอุสที่ 2

 ประวัติ 
thumb|280px|ศาสนวิหารในมอนเตกัสซีโน
thumb|280px|สวนของวิหารมอนเตกัสซีโน
 การก่อตั้งและบูรณะ 
อารามหลังแรกบนมอนเตกัสซีโนถูกชาวลอมบาร์ดรุกรานใน ค.ศ. 570 และถูกทิ้งร้าง แทบไม่มีรายละเอียดเกี่ยวกับอารามหลักแรกอยู่เลย อารามหลังที่สองถูกสร้างขึ้นโดยนักบุญเปโตรนาเชแห่งเบรชชา (Petronace di Brescia) ราว ค.ศ. 718 โดยคำแนะนำของพระสันตะปาปาเกรกอรีที่ 2และโดยการสนับสนุนจากขุนนางชาวลอมบาร์ด ดยุกโรมวลด์ที่ 2 แห่งเบเนเวนโต (Romuald II of Benevento) อารามนี้ขึ้นตรงต่อพระสันตะปาปา และอารามมากมายในอิตาลีก็อยู่ในปกครองของอารามแห่งนี้ อย่างไรก็ตาม อารามถูกชาวมุสลิมรุกรานใน ค.ศ. 883 และถูกทิ้งร้าง

อารามได้รับการบูรณะขึ้นใหม่ใน ค.ศ. 949 โดยคณะสงฆ์คริสต์ คริสต์ศตวรรษที่ 11 ถึง 12 ถือเป็นยุคทองของวัดแห่งนี้ วัดแห่งนี้ได้รับที่ดินมากมายรอบ ๆ มอนเตกัสซีโน จนถูกเรียกว่า "แผ่นดินนักบุญเบเนดิกต์" (Terra Sancti Benedicti) มีป้อมปราการป้องกันวัดอย่างแน่นหนา วัดมอนเตกัสซีโนมีความสัมพันธ์ที่ดีกับคริสต์จักรตะวันออก ถึงขนาดได้เป็นวัดในพระราชูปถัมภ์ของวงศ์จักรพรรดิไบแซนไทน์ ชาวไบแซนไทน์ได้ส่งช่างแกะสลักและจิตรกรมากมายมาสร้างงานจิตรกรรมตกแต่งวัดให้วิจิตรงดงาม 

วัดมอนเตกัสซีโนถูกทำลายลงโดยแผ่นดินไหว ค.ศ. 1349 ก่อนที่ในอีกยี่สิบปีถัดมา พระสันตะปาปาเออร์บันที่ 5 ทรงบัญชาให้มีการระดมทุนจากวัดในสังกัดเบเนดิกต์เพื่อฟื้นฟูมอนเตกัสซีโน อย่างไรก็ตาม ใน ค.ศ. 1799 คณะสงฆ์มอนเตกัสซีโนถูกทหารฝรั่งเศสขับออกในช่วงสงครามปฏิวัติฝรั่งเศส รัฐบาลอิตาลีสั่งยุบวัดแห่งนี้ใน ค.ศ. 1866 อาคารต่าง ๆ บนมอนเตกัสซีโนได้รับสถานะโบราณสถานแห่งชาติอิตาลี โดยให้พระสงฆ์ทำหน้าที่ผู้ดูแลทรัพย์สมบัติต่าง ๆ

 สงครามโลกครั้งที่สอง 
thumb|280px|มอนเตกัสซีโนหลังผ่านการทิ้งระเบิดโดยฝ่ายสัมพันธมิตร กุมภาพันธ์ ค.ศ. 1944

ใน ค.ศ. 1944 ช่วงสงครามโลกครั้งที่สอง ข่าวกรองอังกฤษเห็นว่ามอนเตกัสซีโนมีชัยภูมิที่ดี จึงคาดการณ์ว่าทหารเยอรมันคงจะกำลังยึดไว้เป็นป้อมปราการ"When I Landed the War Was over", by Hughes Rudd, American Heritage, October/November 1981. ฝ่ายสัมพันธมิตรจึงทิ้งระเบิดทางอากาศใส่มอนเตกัสซีโนจนอาคารพินาศย่อยยับ อย่างไรก็ตาม เมื่อเสร็จสิ้นการทิ้งระเบิดแล้วกลับพบว่าในช่วงการทิ้งระเบิดนั้น ไม่มีทหารเยอรมันอยู่ในมอนเตกัสซีโนเลย ผู้เสียชีวิต 230 คนในมอนเตกัสซีโนล้วนเป็นพลเรือนชาวอิตาลีที่หนีมาหลบภัยHapgood & Richardson, p. 211 เหตุผลที่ไม่มีทหารเยอรมันอยู่ในมอนเตกัสซีโนเลยก็เพราะว่า จอมพลเค็สเซิลริงเล็งเห็นว่ามอนเตกัสซีโนเป็นสถานที่ทรงคุณค่า จึงไม่ต้องการให้มาเสี่ยงภัยทางทหาร 

มอนเตกัสซีโนได้รับการบูรณะขึ้นใหม่ภายหลังสงครามhttp://www.britishpathe.com/video/monks-rebuilding-monte-cassino โดยการสนับสนุนของรัฐบาลประธานาธิบดีลุยจี เอย์เนาดี (Luigi Einaudi) การบูรณะใช้เวลาเกือบยี่สิบปีจนแล้วเสร็จใน ค.ศ. 1964
# เทเอ็สเฟา 1860 มึนเชิน
สโมสรกายบริหารและกีฬามิวนิก ค.ศ. 1860  หรือที่รู้จักกันทั่วไปว่า เทเอ็สเฟา 1860 มึนเชิน  หรือ 1860 มึนเชิน  สโมสรเริ่มก่อตั้งเมื่อ ปี ค.ศ. 1860 เป็นสโมสรกีฬาฟุตบอลที่เก่าแก่ที่สุดแห่งหนึ่งของยุโรปและของโลก ที่ประเทศเยอรมนี  ตั้งอยู่ที่เมืองมิวนิก (มึนเชิน) รัฐบาวาเรีย หลังจากฤดูกาล 2016–17 สโมสรฟุตบอลของทีมตกชั้นสู่ซไวเทอบุนเดิสลีกา เทเอ็สเฟา 1860 มึนเชินเป็นหนึ่งในสมาชิกผู้ก่อตั้งของบุนเดิสลีกาในปี 1963 กลายเป็นแชมป์เยอรมนีตะวันตก

 เกียรติประวัติ 

 ระดับประเทศ 
 บุนเดิสลีกา 
 ชนะเลิศ (1): 1965–66
 รองชนะเลิศ (2): 1931, 1966–67

 ซไวเทอบุนเดิสลีกา
 ชนะเลิศ (1): 1979
 รองชนะเลิศ (1): 1977

 เดเอ็ฟเบ-โพคาล
 ชนะเลิศ (2): 1942, 1963–64

 ระดับทวีปยุโรป 
 ยูฟ่าคัพวินเนอร์สคัพ
 รองชนะเลิศ (1): 1964–65
# หน่วยการเมือง
หน่วยการเมือง  หรือศัพทบัญญัติราชบัณฑิตยสภาว่า องค์การทางการเมือง หมายถึง กลุ่มบุคคลซึ่งรวมตัวกันด้วยพลังเหนี่ยวรั้งที่สะท้อนตัวตน เรียกว่า อัตลักษณ์ (identity) และมีความสามารถที่จะระดมทรัพยากร ทั้งยังจัดระเบียบที่มีลำดับชั้นโดยจัดตั้งเป็นสถาบัน (institutionalised hierarchy)Ferguson, Yale, & Richard W. Mansbach (1996) "Polities: Authority, Identities, and Change", Columbia, SC: University of South Carolina Press

หน่วยการเมืองอาจปรากฏตัวในหลายรูปแบบ เช่น รัฐ (state), ราชอาณาจักร (kingdom), จักรวรรดิ (empire), องค์การระหว่างประเทศ (international organisation), องค์การทางการเมือง (political organisation), และโครงสร้างอย่างอื่นที่สามารถระบุตัวได้และมีความเป็นองค์การซึ่งมีอำนาจบริหารจัดการทรัพยากร
# ธนาคารแห่งประเทศเกาหลี
ธนาคารแห่งประเทศเกาหลี  เป็นธนาคารกลางของสาธารณรัฐเกาหลี และเป็นผู้ตราสกุลเงินวอนเกาหลีใต้ ก่อตั้งเมื่อปีค.ศ. 1950 มีที่ทำการในกรุงโซล รับผิดชอบการกำหนดอัตราดอกเบี้ยนโยบายในเกาหลีใต้ และดูแลเสถียรภาพทางการเงินของเกาหลีใต้ รวมถึงทำหน้าที่เป็นนายธนาคารรับฝากเงินจากบรรดาธนาคารพาณิชย์ในเกาหลีใต้

 แหล่งข้อมูลอื่น 

The Bank of Korea official site
# พรรคชาติปะหล่อง
พรรคชาติปะหล่อง (; abbreviated) เป็นพรรคการเมืองประเทศพม่า เป็นพรรคตัวแทนของชาวปะหล่อง ก่อตั้งเมื่อวันที่ 24 พฤษภาคม ค.ศ. 2010 เคยเข้าร่วมการเลือกตั้งทั่วไปในประเทศพม่า พ.ศ. 2553 แต่ไม่ได้รับการเลือกตั้งซักที่นั่ง
# โบมา (เทพปกรณัม)
โบมา (Bhoma) ในเชิงสถาปัตยกรรมบาหลีหมายถึงหินจำหลักชนิดหนึ่งที่ใช้ประดับปูรา ลักษณะคล้าย บาราตา กาลา ของชวา โบมานั้นเชื่อว่าเป็นผู้พิทักษ์ปูราอันศักดิ์สิทธิ์จากสิ่งชั่วร้ายและความอัปมงคล โบมาจึงมีลักษณะคล้ายปิศาจ มีหน้าตาถมึงทึง ดุร้าย และน่ากลัว และในปราสาทบรรจุศพในพิธีศพของบาหลี

ในเทพปกรณัมบาหลีได้ระบุว่าโบมาเป็นบุตรของพระวิษณุ และ พระแม่ปฤถวี วันหนึ่งขณะที่พระวิษณุกำลังทรงขุดเข้าไปในโลกภายใต้ปางอวตารหมูป่า "พระวราหะ" ท่านได้พบกับเทพีแห่งธรณีนามว่าพระแม่ปฤถวีและได้ทรงมีบุตรด้วยกันคือโบมา ที่มีลักษณะดุร้ายและน่ากลัว

คติโบมาจึงคล้ายคลึงกับยักษ์ในวัดไทย และ กีรติมุข (Kirtimukha) ในโบสถ์พราหมณ์ของอนุทวีปอินเดีย
# การ์โลส ซูริตา ดยุกแห่งโซเรีย
การ์โลส ซูริตา ดยุกแห่งโซเรียและเฮอร์นานี  เกิดเมื่อวันที่ 9 ตุลาคม พ.ศ. 2486 ณ มาลากา ประเทศสเปน เป็นบุตรของ คาลอส ซูริตา ลา กอนซิเรีย-เดลกาโด และ มาเรีย เดล คาเมล เดอ ซัลเตียลา โดยเมื่อเขาเรียนจบจากมหาวิทยาลัยเซซิวีแล้ว เขาได้สอบเข้าคณะแพทย์และเวลาไม่นานเขากลายเป็นแพทย์ระดับอาจารย์ในเอกวิชาเกี่ยวกับระบบทางเดินหายใจและระบบไหลเวียนโลหิต และในปี พ.ศ. 2514 เขากลายเป็นประธานสมาคมอาจารย์มหาวิทยาลัยทรวงอกแห่งชาติสเปน

 สมรส 
เขาสมรสกับ อินฟันตามาร์การีตา ดัชเชสแห่งโซเรีย พระขนิษฐาใน สมเด็จพระราชาธิบดีฆวน การ์โลสที่ 1 แห่งสเปน เมื่อวันที่ 12 ตุลาคม พ.ศ. 2515 มีโอรส-ธิดา 2 คน เมื่อสมรสแล้วงานแรกในฐานะพระราชวงศ์คือ ในปี 2532 ดยุกและดัชเชสแห่งโซเรียสร้างองค์กรวัฒนธรรมชื่อว่า Duques de Soria หรือแปลเป็นไทยคือ มูลนิธิวัฒนธรรมดยุกและดัชเชสแห่งโซเรีย วัตถุประสงค์ของคือการกระตุ้นภาษาและวัฒนธรรมสเปน ซึ่งมูลนิธิร่วมมือกับมหาวิทยาลัยและสถาบันวัฒนธรรมสเปนเพื่อสนับสนุนการพัฒนาด้านวัฒนธรรมและวิทยาศาสตร์ในสเปน ส่วนงานส่วนตัวเขาในฐานะพระราชวงศ์คือ เป็นประธานสมาคมพิพิธภัณฑ์ปราโด ซึ่งเป็นพิพิธภัณฑ์แห่งชาติ
# อนุรักษนิยมก้าวหน้า
อนุรักษนิยมก้าวหน้า  เป็นอุดมการณ์การเมืองที่รวมกันระหว่างนโยบายแบบอนุรักษนิยมและก้าวหน้า อุดมการณ์นี้เกิดขึ้นในช่วงยุคเรืองปัญญา ซึ่งตรงกับคริสตศตวรรษที่ 18 โดยมีความเชื่อเรื่องการปฏิรูปสังคมและขบวนการในสังคม เช่น วิทยาศาสตร์ , เศรษฐศาสตร์ , การศึกษา , เทคโนโลยี , แพทยศาสตร์Patrick Dunleavy, Paul Joseph Kelly, Michael Moran. British Political Science: Fifty Years of Political Studies. Oxford, England, UK; Malden, Massachusetts, USA: Wiley-Blackwell, 2000. Pp. 107–108. โดยปรับปรุงวิถีชีวิตมนุษย์ อย่างไรก็ตาม ในช่วงคริสตทศวรรษที่ 19 เบนจามิน ดิสราเอลี นายกรัฐมนตรีอังกฤษได้สนับสนุนทางเลือกของนโยบายก้าวหน้า ที่รู้จักกันใน อุดมการณ์ก้าวหน้าอนุรักษ์นิยม ภายใต้ รัฐบาลชาติอนุรักษ์นิยมเดียว
# เสรีนิยมประชาธิปไตย
เสรีนิยมประชาธิปไตย เกิดขึ้นภายหลังสงครามโลกครั้งที่หนึ่ง เป็นอุดมการณ์ที่มีจุดมุ่งหมายโดยมีการสังเคราะห์ประชาธิปไตย ที่มีการส่วนร่วมของประชาชน ปรัชญาสังคมและการเมืองนี้ได้เกื้อหนุนเสรีภาพของปัจเจกชน
# อิซูมิ สึบากิ
อิซูมิ สึบากิ  เป็นนักวาดการ์ตูนชาวญี่ปุ่นซึ่งมีผลงานเด่นได้แก่ฉันนี่แหละอาจารย์และนักเขียนหน้าตายนายโนซากิคุง

สึบากิให้สัมภาษณ์ว่าแต่เดิมเธอตั้งใจจะเรียนด้านศึกษาศาสตร์ อย่างไรก็ตาม เธอตัดสินใจที่เลือกเส้นทางตามพี่สาวที่เป็นนักวาดการ์ตูน นอกจากนี้เธอยังได้แรงบันดาลใจจากโยชิฮิโระ โทงาชิ เจ้าของผลงานชุดคนเก่งทะลุโลกซึ่งเป็นมังงะเรื่องแรกในชีวิตที่เธอซื้อ

 ผลงาน 
 เดอะ เมจิก ทัช (พ.ศ. 2547 – 2550)
 ฉันนี่แหละอาจารย์ (พ.ศ. 2550 – ปัจจุบัน)
 นักเขียนหน้าตายนายโนซากิคุง (พ.ศ. 2554 – ปัจจุบัน)
# อำเภอบันตุล
อำเภอบันตุล  เป็นอำเภอของเขตพิเศษยกยาการ์ตาในประเทศอินโดนีเซีย ตั้งอยู่ในเกาะชวา การสำมะโนประชากรปี 2010 พบว่ามีประชากรทั้งหมด 911,503 คน ซึ่งเพิ่มขึ้นเป็น 947,568 ในการสำมะโนประชากรปี 2014 เช่นเดียวกับอำเภออื่น ๆ ในเกาะชวา อำเภอนี่มีความหนาแน่นของประชากรมากซึ่งอยู่ที่ 1,865 คนต่อตารางกิโลเมตร ซึ่งอาจเป็นเพราะว่าตอนเหนืออยู่รอบ ๆ เมืองยกยาการ์

หมู่บ้านเกอมูสุกในเขตเซดายุเป็นบ้านเกิดของซูฮาร์โตอดีตประธานาธิบดีอินโดนีเซีย

 การแบ่งเขตการปกครอง 
อำเภอบันตุลถูกแบ่งย่อยเป็น 17 ตำบล (kapanewon) ตามประชากรในการสำมะโนประชากรปี 2010 ดังนี้Biro Pusat Statistik, Jakarta, 2011.

 ตำบล ประชากรปี 2010 Srandakan  28,572 Sanden  29,667 Kretek  29,163 Pundong  31,667 Bambang Lipuro  37,330 Pandak  47,694

 ตำบล  ประชากรปี 2010 Bantul  59,277 Jetis  51,925 Imogiri  56,219 Dlingo  35,504 Pleret  43,269 Piyungan  48,668

 ตำบล  ประชากรปี 2010 Banguntapan  120,015 Sewon  104,368 Kasihan  110,871 Pajangan  32,852 Sedayu  44,450
# ศนุกรานต์ ถิ่นจอม
ศนุกรานต์ ถิ่นจอม (ชื่อเล่น: เกม; เกิดวันที่ 12 กันยายน พ.ศ. 2536) เป็นนักฟุตบอลชาวไทย เล่นในตำแหน่งกองกลาง ปัจจุบันได้ลงเล่นให้กับเชียงราย ยูไนเต็ด ในไทยลีก

เกียรติประวัติ

สโมสร
เมืองทอง ยูไนเต็ด
 ไทยลีกคัพ (1): 2017
 ไทยแลนด์แชมเปียนส์คัพ (1): 2017
 แม่โขงคลับแชมเปียนชิพ (1): 2017
# แม่พระแห่งสุขภาพดี
แม่พระแห่งสุขภาพดี  หรือ อาโรกกิยอันไน (Ārōkkiya annai) หรือรู้จักกันในนาม แม่พระประจักษ์แห่งเวฬางกัณณิ เป็นสมัญญานามของพระแม่มารีย์ที่เกี่ยวเนื่องกับการประจักษ์ของพระแม่มารีย์ถึงสองครั้งต่อเด็กขายนมเนยในเมืองเวฬางกัณณิ รัฐทมิฬนาฑู ประเทศอินเดีย ในระหว่างคริสต์ศตวรรศที่ 16 ถึง 17Description of the miracles at the Velankanni Shrine ตามตำนานได้เล่าถึงการประจักษ์ฯ ต่อเด็กชายผู้อยู่ระหว่างทางไปส่งนมเนยให้กับลูกค้าที่อยู่ห่างไกลออกไป เขาได้พักระหว่างทางใต้ต้นบันยันและพบกับหญิงสาวรูปงามอุ้มทารกในมือได้ขอน้ำนมจากเขาเพื่อให้ลูกของนางดื่ม ซึ่งเขาก็ได้มอบให้ก่อนจะออกเดินทางต่อ หลังเขาไปส่งนมเนยถึงมือลูกค้า เขาได้ขอโทษขอโพยในความล่าช้า และน้ำนมอาจมีไม่เต็มขวดเพราะได้มอบให้เด็กทารกดื่มระหว่างทาง แต่น่าอัศจรรย์ใจเมื่อเปิดฝาออกมา น้ำนมทั้งหมดกลับมีอยู่เต็มขวด และการประจักษ์อีกครั้งก็เกิดในลักษณะคล้ายกันกับเด็กหนุ่มผู้ขายนมเนยให้กับผู้คนที่สัญจรไปมาภายใต้ต้นบันยัน ในวันนั้นเขาไม่มีลูกค้าเลย บวกกับเขาป่วยและอากาศร้อนระอุ ไม่นานนักก็มีหญิงสาวรูปงามที่อุ้มทารกในมือได้มาขนมเนยจากเขา หลังได้รับนมเนยแล้ว ครั้งนี้หญิงสาวรูปงามได้ขอร้องให้เขาเดินทางไปนาคปัฏฏินัม ตามหาชาวคาทอลิกในเมืองนั้นให้สร้างโบสถ์ขึ้นที่เวฬางกัณณินีเพื่อถวายเกียรติแด่นาง ทันใดที่นางพูดจบเขาได้หายจากอาการป่วยที่มีทันที อันเป็นที่มาของพระสมัญญานาม อาโรกกิยอันไน ในภาษาทมิฬ ซึ่ง อาโรกกิย คือ อโรค คือปราศจากโรคภัย และ อันไน แปลว่า พระนางหรือคุณแม่

การประจักษ์นี้ไม่เคยได้รับการรับรองจากศาสนจักรคาทอลิก อย่างไรก็ตาม สามารถพบโบสถ์ บาซิลิกา และรูปเคารพอันเนื่องจากการประจักษ์ฯ นี้ได้ทั่วโลก เช่น โบสถ์กราฮามาเรียอันไนเวลังกันนี (Graha Maria Annai Velangkanni) ที่สร้างด้วยสถาปัตยกรรมอินโดนีเซียในเมดัน อินโดนีเซีย เป็นต้น
# สโมสรฟุตบอลอัลวัศล์
สโมสรฟุตบอลอัลวัศล์  เป็นสโมสรฟุตบอลในยูเออีโปรลีก ตั้งอยู่ในดูไบ โดยเป็นส่วนหนึ่งของสโมสรกีฬาอัลวัศล์ ซึ่งดิเอโก มาราโดนา อดีตผู้เล่นทีมชาติอาร์เจนตินาเคยเป็นผู้จัดการทีมให้กับสโมสรในฤดูกาล 2011–2012
# โรงเรียนนาแกวิทยา
โรงเรียนองค์การบริหารส่วนจังหวัดหนองบัวลำภู 3 นาแกวิทยา (อักษรย่อ : อบจ.นภ. 3 น.ก. ; อังกฤษ: Nakaewittaya School) หรือ นาแก เป็นโรงเรียนสหศึกษาในระดับชั้นมัธยมศึกษาในจังหวัดหนองบัวลำภู เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลาย สังกัดองค์การบริหารส่วนจังหวัดหนองบัวลำภู กรมส่งเสริมการปกครองท้องถิ่น หรือ อปท. ภายใต้ กระทรวงมหาดไทย

 ประวัติ 
โรงเรียนนาแกวิทยา ได้รับอนุมัติจากกรมสามัญศึกษา ให้เปิดเป็นสาขาโรงเรียนนาวังศึกษาวิช เมื่อปี พ.ศ. 2536 โดยมีนายธวัช มูลเมือง (ผู้ช่วยผู้อำนวยการโรงเรียนนาวังศึกษาวิช) เป็นผู้ประสานงานสาขาโรงเรียน 
 ปีการศึกษา 2536 โรงเรียนรับนักเรียนรุ่นที่ 1 ได้ 2 ห้องเรียน (86 คน) สิ่งก่อสร้างมีอาคารเรียนชั่วคราว 1 หลัง 4 ห้องเรียน ห้องน้ำห้องส้วม 1 หลัง 6 ที่ 
 ปีการศึกษา 2538 ได้รับอนุมัติจากกระทรวงศึกษาธิการให้จัดตั้งเป็นโรงเรียนรัฐบาล โดยให้ชื่อว่า โรงเรียนนาแกวิทยา ตามหนังสือกระทรวงศึกษาธิการ ให้จัดตั้งโรงเรียนรัฐบาล ลงวันที่ 14 มีนาคม 2538 โดยมีนายธวัช มูลเมือง เป็นครูใหญ่โรงเรียนนาแกวิทยา 
 ปีการศึกษา 2540 กรมสามัญศึกษาได้แต่งตั้งให้ นายธวัช มูลเมือง เป็นอาจารย์ใหญ่ โรงเรียนนาแกวิทยา 
 ปีการศึกษา 2543 กรมสามัญศึกษาได้แต่งตั้งให้ นายธวัช มูลเมือง เป็นผู้อำนวยการโรงเรียนนาแกวิทยา 
 ปีการศึกษา 2545 กรมสามัญศึกษาได้แต่งตั้งให้ นายชูชีพ ชำนาญเอื้อ เป็นผู้อำนวยการโรงเรียนนาแกวิทยา 
 ปีการศึกษา 2549 สำนักงานเขตพื้นที่การศึกษาหนองบัวลำภู เขต 2 แต่งตั้งให้นายเล็ก ขมิ้นเขียว เป็นผู้อำนวยการโรงเรียนนาแกวิทยา 
 ปีการศึกษา 2550 สำนักงานเขตพื้นที่การศึกษาหนองบัวลำภู เขต 2 ได้แต่งตั้งให้ นายจำเนียร มัตกิต ผู้อำนวยการโรงเรียนบ้านโคกกะทอ เป็นผู้อำนวยการโรงเรียนนาแกวิทยา 
 ปีการศึกษา 2562 สำนักงานเขตพื้นที่การศึกษามัธยมศึกษาเขต 19 ได้แต่งตั้งให้ ว่าที่ร้อยโทยุทธชาติ ไชยบุตร มาดำรงตำแหน่งผู้อำนวยการโรงเรียนแทนนายจำเนียร มัตกิต ที่ย้ายไปดำรงตำแหน่งผู้อำนวยการที่โรงเรียนนาวังศึกษาวิช

 หลักสูตรที่เปิดสอน 
 ชั้นมัธยมศึกษาตอนต้น 
ห้องเรียนทั่วไป
ห้องเรียนกีฬา
 ชั้นมัธยมศึกษาตอนปลาย 
ห้องเรียนวิทยาศาสตร์-คณิตศาสตร์
ห้องเรียนศิลป์-ภาษา
ห้องเรียนหลักสูตรทวิศึกษา
# สรวิทย์ พานทอง
สรวิทย์ พานทอง (ชื่อเล่น: โอ๊ต; เกิดวันที่ 20 กุมภาพันธ์ พ.ศ. 2540) เป็นนักฟุตบอลชาวไทย เล่นในตำแหน่งปีก ปัจจุบันได้ลงเล่นให้กับเมืองทอง ยูไนเต็ด ในไทยลีก 

ทีมชาติ
ในปี พ.ศ. 2559 สรวิทย์ ได้คัดเลือกติดทีมชาติครั้งแรกในฟุตบอลทีมชาติไทยรุ่นอายุไม่เกิน 19 ปี สำหรับการแข่งขันฟุตบอลเอเชียเยาวชนอายุไม่เกิน 19 ปี 2016 ที่ประเทศบาห์เรน

เกียรติประวัติ

เมืองทอง ยูไนเต็ด
 ไทยลีก (1): 2016
 ไทยลีกคัพ (1): 2016
# Inessive case
Inessive case (คำย่อ , จากภาษาละติน inesse "อยู่ในหรืออยู่ที่") เป็นการกแสดงที่ตั้ง แสดงความหมาย "ใน" มักพบในภาษายูรัล เช่นคำว่า "ในบ้าน" คือ "talo·ssa" ในภาษาฟินแลนด์, "maja·s" ในภาษาเอสโตเนีย, "nam·e" ในภาษาลิทัวเนีย,และ "ház·ban" ในภาษาฮังการี และบางภาษานอกจากภาษายูรัลเช่น "etxea·n" ในภาษาบาสก์ และ "sāt·ā" ในภาษาลัตกาเลียน

Inessive case มักจะเกิดขึ้นโดยการเพิ่ม "ssa / ssä" ในภาษาฟินแลนด์ และ "s" ลงในสเต็มของสัมพันธการกในภาษาเอสโตเนีย ในภาษาฮังการีมักแสดงโดยการเพิ่ม "ban/ben" แต่อย่างไรก็ตาม คำต่อท้ายอื่น ๆ เช่น "on/en/ön" ก็ยังใช้กันอยู่ โดยเฉพาะอย่างยิ่งชื่อเมือง
# สาริน รณเกียรติ
สาริน รณเกียรติ (เกิด 4 มกราคม พ.ศ. 2538) ชื่อเล่น อิน เป็นนักแสดงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 เป็นที่รู้จักในบทบาท "เพิ่ม" จากละคร ทองเอก หมอยา ท่าโฉลง และมีชื่อเสียงมากยิ่งขึ้นในบทบาท "เต้าหู้" จากละครซีรีส์วายเรื่อง คุณหมีปาฏิหาริย์ ซึ่งเป็นละครซีรีส์วายที่ออกอากาศเรื่องแรกของทางช่อง ปัจจุบันเป็นนักแสดงสังกัดจีเอ็มเอ็มทีวี

ประวัติ
สาริน รณเกียรติ ชื่อเล่น อิน โดยชื่อ "สาริน" คุณแม่ตั้งให้ มีความหมายว่า “ผู้เป็นใจกลางของทุกสิ่ง” เกิดเมื่อวันที่ 4 มกราคม พ.ศ. 2538 ที่กรุงเทพมหานคร เป็นลูกชายคนกลางของครอบครัว มีพี่สาว 1 คน และน้องสาว 1 คน ครอบครัวทำธุรกิจด้านอสังหาริมทรัพย์ถา'ปัดหล่อบอกต่อด้วย ที่สุดแห่ง Chula Cute Boy อิน สาริน หล่อละลาย จบการศึกษาระดับมัธยมศึกษาที่โรงเรียนกรุงเทพคริสเตียนวิทยาลัย ระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย สาขาออกแบบสถาปัตยกรรม (หลักสูตรนานาชาติ) หรือ International Program in Design & Architecture (INDA) เกียรตินิยมอันดับ 2ทำความรู้จัก อิน สาริน จากซีรีส์ลูกผู้ชาย พระเอกป้ายแดง โปรไฟล์เริ่ด! อินเริ่มต้นจากการเป็นที่รู้จักในฐานะคิวต์บอยหนุ่มสุดฮ็อตจากสถาปัตย์จุฬาฯ“อิน-สาริน” คิ้วบอยสุดฮอต เรียนจบมุ่งมั่น เป็นสถาปนิกและนักแสดงคุณภาพ ! หลังจากเรียนจบ ประกอบอาชีพสถาปนิก ส่วนในวงการบันเทิงเริ่มมาจากการเป็นดีเจของ Get 102.5 โดยการชักชวนของรุ่นพี่ที่รู้จัก และก้าวเข้ามาเป็นนักแสดงกับทางช่อง 3 กับผลงานละครเรื่องแรกคือ ดวงใจในไฟหนาวเปิดประวัติ “อิน สาริน” หรือ “ธนู” ใน “ดวงใจในไฟหนาว”

ระหว่างศึกษาต่อที่เกาหลี ได้ทำการทดสอบบทการแสดง“อิน สาริน” ยิ้มรับกระแสละคร กว่าจะได้เล่น บินไทย-เกาหลี กว่า 6 รอบ จนในปี 2562 สารินได้รับโอกาสร่วมแสดงในละครซีรีส์ชุด ลูกผู้ชาย ตอน ภูผา ในบทบาท "ภูผา" ซึ่งเป็นพระเอกเรื่องแรก จากนั้นรับบทเป็น "พ่อเพิ่ม" ในละครเรื่อง ทองเอก หมอยา ท่าโฉลง และรับบทร้ายเรื่องแรกในเรื่อง ฟากฟ้าคีรีดาว และผลงานที่เป็นที่รู้จักกันมากที่สุดคือเรื่อง คุณหมีปาฏิหาริย์ โดยรับบทเป็น “เต้าหู้” ซึ่งเป็นละครวายเรื่องแรกที่ฉายทางไทยทีวีสีช่อง 3 ช่วงเวลา Prime Time และได้รับความนิยมเป็นอย่างมากทาง Netflix ‘พระเอก’ ก็แค่สิ่งที่คนแต่งตั้ง อิน สาริน ประกาศเน้นดูที่บท โฟกัสแค่การแสดงพอ มติชน

 ผลงาน 
 ละครโทรทัศน์ / ซีรีส์ 
ผลงานในฐานะนักแสดงจีเอ็มเอ็มทีวี
 พ.ศ.  เรื่อง  บทบาท  ออกอากาศ 2567 วันดีวิทยา (Wandee Goodday) หมอวันดี (วันดี)GMM 25 2568 จาฤกรติชา (Memori of Rati) รติ

ผลงานในฐานะนักแสดงสถานีวิทยุโทรทัศน์ไทยทีวีสีช่อง 3
 พ.ศ.  เรื่อง  บทบาท 2561 ดวงใจในไฟหนาว ธนู 2562  ซีรีส์ลูกผู้ชาย : ภูผา ภูผา ทองเอก หมอยา ท่าโฉลง เพิ่ม 2563 ฟากฟ้าคีรีดาว (My Himalayan Embrace) คิรี ความทรงจำสีจาง (Fade Away) หมอ (รับเชิญ) 2565 คุณหมีปาฏิหาริย์ (The Miracle of Teddy Bear) เต้าหู้ / พี่หนึ่ง

 คอนเสิร์ต 
 Channel 3 Super Fan Live! : SUPERNOVA คอนเสิร์ตระเบิดจักรวาล 

 รางวัล 
 พ.ศ.  รางวัล  สาขา  ผล  ผลงานที่เข้าชิง2562  Kazz Awards 2019  Cute Boy of the Years 2019    -2565  รางวัลพิฆเนศวร ครั้งที่ 10  นักแสดงนำคู่พระ-นายยอดเยี่ยมแห่งปี    คุณหมีปาฏิหาริย์2566  Howe Awards 2023  Howe New Generation Award    -
# พงษ์ชนะ กองกิริต
พงษ์ชนะ กองกิริต เป็นนักฟุตบอลชาวไทย ปัจจุบันลงเล่นตำแหน่งกองหน้าให้กับอ่างทอง ในไทยลีก 3 

 สโมสรอาชีพ 
 บุรีรัมย์ ยูไนเต็ด 
พงษ์ชนะเป็นผู้เล่นแกนหลักของทีม บี ซึ่งลงแข่งขันในไทยลีก 4 ต่อมาในวันที่ 3 ตุลาคม พ.ศ. 2561 เขาได้มีโอกาสขึ้นมาเล่นไทยลีกให้กับทีมชุดใหญ่เป็นครั้งแรกในนัดที่บุรีรัมย์บุกไปเอาชนะแอร์ฟอร์ซ ยูไนเต็ด ที่สนามธูปะเตมีย์ 4–2 โดยเขาถูกส่งลงมาเป็นตัวสำรองแทนที่ศุภณัฏฐ์ เหมือนตา ในนาทีที่ 63 ต่อมาในวันที่ 22 ธันวาคม พ.ศ. 2561 พงษ์ชนะทำประตูแรกให้กับทีมชุดใหญ่ในเกมกระชับมิตรนัดที่บุรีรัมย์บุกไปเอาชนะปัตตานีที่เรนโบว์สเตเดียม 3–0 ต่อมาในวันที่ 9 มกราคม พ.ศ. 2562 เขาทำหนึ่งประตูในเกมกระชับมิตรนัดที่บุรีรัมย์บุกไปเอาชนะสตูล ยูไนเต็ด ที่สนามอบจ.สตูล 4–0

 อุบล ครัวนภัส (ยืมตัว) 
ในเดือนธันวาคม พ.ศ. 2562 พงษ์ชนะ ได้ถูกปล่อยยืมตัวให้กับ อุบล ครัวนภัส สโมสรในไทยลีก 3 เป็นระยะเวลา 1 ฤดูกาล

 เกียรติประวัติ 
บุรีรัมย์ ยูไนเต็ด
 ไทยลีก: 2561

สงขลา
 ไทยลีก 3 โซนภาคใต้: 2565–66
# พศวีร์ เหมือนมาตย์
พศวีร์ เหมือนมาตย์ เป็นนักฟุตบอลชาวไทย ปัจจุบันลงเล่นตำแหน่งกองหลังให้กับอุทัยธานี ในไทยลีก 

 สโมสรอาชีพ 
 บุรีรัมย์ ยูไนเต็ด 
พศวีร์เป็นผู้เล่นแกนหลักของทีม บี ซึ่งลงแข่งขันในไทยลีก 4 ต่อมาในวันที่ 3 ตุลาคม พ.ศ. 2561 เขาได้มีโอกาสขึ้นมาเล่นไทยลีกให้กับทีมชุดใหญ่เป็นครั้งแรกในนัดที่บุรีรัมย์บุกไปเอาชนะแอร์ฟอร์ซ ยูไนเต็ด ที่สนามธูปะเตมีย์ 4–2 โดยเขาถูกส่งลงมาเป็นตัวสำรองแทนที่ออสวัลโด ฟิลโญ ในนาทีที่ 90+2

 อุบล ครัวนภัส (ยืมตัว) 
ในเดือนธันวาคม พ.ศ. 2562 พศวีร์ ได้ถูกปล่อยยืมตัวให้กับ อุบล ครัวนภัส สโมสรในไทยลีก 3 เป็นระยะเวลา 1 ฤดูกาล

 เกียรติประวัติ 
บุรีรัมย์ ยูไนเต็ด
 ไทยลีก: 2561
# อำเภอบันทายมาศ
บันทายมาศ  หรือ พุทไธมาศ เป็นอำเภอที่ตั้งอยู่ในจังหวัดกำปอต ประเทศกัมพูชา
# ธนดล ขาวสะอาด
ธนดล ขาวสะอาด  เป็นนักฟุตบอลชาวไทย ปัจจุบันลงเล่นตำแหน่งกองกลางให้กับจันทบุรี ในไทยลีก 2 (ยืมตัวจากบีจี ปทุม ยูไนเต็ด) และทีมชาติไทยรุ่นอายุไม่เกิน 23 ปี

 สโมสรอาชีพ 
 บุรีรัมย์ ยูไนเต็ด 
ธนดลเป็นผู้เล่นแกนหลักของทีม บี ซึ่งลงแข่งขันในไทยลีก 4 ต่อมาในวันที่ 5 กุมภาพันธ์ พ.ศ. 2562 เขาทำประตูแรกให้กับทีมชุดใหญ่ในเกมกระชับมิตรนัดที่บุรีรัมย์บุกไปเอาชนะอยุธยา ยูไนเต็ด ที่สนามกีฬาจังหวัดพระนครศรีอยุธยา 2–1
# ฟุตบอลอาเซียนชิงแชมป์เยาวชนอายุไม่เกิน 23 ปี 2005
การแข่งขัน ฟุตบอลอาเซียนชิงแชมป์เยาวชนอายุไม่เกิน 23 ปี 2005 เป็นครั้งแรกที่เคยมีมาของ ฟุตบอลอาเซียนชิงแชมป์เยาวชนอายุไม่เกิน 23 ปี, ซึ่งจัดขึ้นโดย สหพันธ์ฟุตบอลอาเซียน (เอเอฟเอฟ). ทัวร์นาเมนต์นี้จะจัดขึ้นตั้งแต่วันที่ 29 สิงหาคม ถึง 7 กันยาน ใน กรุงเทพมหานคร, ประเทศไทย. ทัวร์นาเมนต์นี้เป็นที่รู้จักในชื่อ ทัวร์นาเมนต์ปรี-ซีเกมส์, เป็นทัวร์นาเมนต์การเตรียมตัวสำหรับแต่ละชาติที่จะเข้าร่วมใน มะนิลา ซีเกมส์ ในเดือนธันวาคมของปีเดียวกัน.

 ทัวร์นาเมนต์ 
เวลาทั้งหมดคือ เวลามาตรฐานไทย (TST) - UTC+7

 รอบแบ่งกลุ่ม 
 กลุ่ม เอ 
ทีมPldWDLGFGAGDPts3210143+117321062+47310279−233003114−130

 กลุ่ม บี 
ทีมPldWDLGFGAGDPts3300152+13932017706310256−133003214−120

 รอบแพ้คัดออก 
 รอบรองชนะเลิศ 

 นัดชิงอันดับ 3 

 รอบชิงชนะเลิศ 

 ชนะเลิศ
# จังหวัดกระบี่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดกระบี่ กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งใหม่ออกเป็น 2 เขตเลือกตั้ง ลดลงจากเดิม 3 เขตเลือกตั้งในปี พ.ศ. 2554 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

 ภาพรวม 
 แบ่งตามพรรค 
พรรค จำนวนผู้สมัคร คะแนนเสียง ที่นั่ง จน. %  จน.  +/–  % ประชาธิปัตย์  2  84,360  33.09%  1  2  50.00% ภูมิใจไทย  2  46,762  18.34%  1  1  50.00% อื่น ๆ  63  123,813  48.57%  0    0.00%ผลรวม  67  254,935  100.00%  2  1  100.00%

 แบ่งตามเขต 

center|450pxเขตเลือกตั้งประชาธิปัตย์ภูมิใจไทยอื่น ๆผลรวมผลการเลือกตั้ง   คะแนนเสียง % คะแนนเสียง % คะแนนเสียง % คะแนนเสียง %เขต 1  44,346  35.51%  4,784  3.83%  75,743  60.66%  124,873  100.00% ประชาธิปัตย์ รักษาที่นั่งเขต 2  40,014  30.77%  41,978  32.28%  48,070  36.96%  130,062  100.00% ภูมิใจไทย ได้ที่นั่งผลรวม  84,360  33.09%  46,762  18.34%  123,813  48.57%  254,935  100.0%  

 การเปลี่ยนแปลงเขตการเลือกตั้ง 

350px|thumb|center|แผนที่การแบ่งเขตเลือกตั้งสมาชิกสภาผู้แทนราษฎรจังหวัดกระบี่ พ.ศ. 2562

 ผลการเลือกตั้งแบบแบ่งเขต 

 เขต 1 
เขตเลือกตั้งที่ 1 ประกอบด้วยอำเภอเมืองกระบี่ อำเภออ่าวลึก อำเภอปลายพระยาและอำเภอเขาพนม (เฉพาะตำบลหน้าเขาและตำบลเขาดิน)

 เขต 2 
เขตเลือกตั้งที่ 2 ประกอบด้วยอำเภอเหนือคลอง อำเภอคลองท่อม อำเภอเกาะลันตา อำเภอลำทับและอำเภอเขาพนม (ยกเว้นตำบลหน้าเขาและตำบลเขาดิน)
# ฟุตบอลชิงแชมป์แห่งชาติอาเซียน รุ่นอายุไม่เกิน 23 ปี
ฟุตบอลอาเซียนชิงแชมป์เยาวชนอายุไม่เกิน 23 ปี เป็นการแข่งขันฟุตบอลทีมชาติรุ่นอายุไม่เกิน 23 ปีของชาติสมาชิก สหพันธ์ฟุตบอลอาเซียน (เอเอฟเอฟ)  ครั้งแรกจัดขึ้นในปี พ.ศ. 2548 และถูกนำกลับมาอีกครั้งในปี พ.ศ. 2562  ทัวร์นาเมนต์นี้ยังทำหน้าที่เป็นทัวร์นาเมนต์เตรียมการสำหรับซีเกมส์http://www.aseanfootball.org/v3/thailand-to-host-three-tournaments-in-2019/https://www.goal.com/id/berita/piala-aff-u-22-digelar-di-kamboja-pada-2019/wq2ehd90qkg71ct5b6w9xaofkhttps://my.dbasia.news/the-u22-aff-cup-in-kamboja-next-year/

 สรุปผลการแข่งขัน 
ปีเจ้าภาพรอบชิงชนะเลิศนัดชิงอันดับ 3แชมป์ผลอันดับ 2อันดับ 3ผลอันดับ 42005รายละเอียด  ไทย3 – 01 – 1  (4–2 ลูกโทษ) 2011รายละเอียด  อินโดนีเซียยกเลิกยกเลิก2019รายละเอียด  กัมพูชา2 - 11 - 0  กัมพูชา2022รายละเอียด  กัมพูชา1 – 0ยกเลิกไม่กำหนดการแข่งขัน2023รายละเอียด  ไทย0 – 0  (6–5 ลูกโทษ)0 – 0  (4–3 ลูกโทษ)

 ผลการแข่งขันตามประเทศ 
ประเทศชนะเลิศรองชนะเลิศอันดับที่ 1อันดับที่ 3อันดับที่ 42 (2022, 2023)1 (2019)1 (2005)2 (2019, 2022)1 (2023)1 (2019)1 (2023) -1 (2005) -1 (2005) -1 (2022) -1 (2022) -2 (2005, 2023) -1 (2019)

 ประเทศที่เข้าร่วม 
 ประเทศ   2005  (8)   2019  (8)   2022  (9)   2023  (10) รวม  ×  ×  ×  0 ×  ×  GS  GS  2 GS 4th  GS  GS  4 × 1st  × 2nd  2 GS  × 3rd  GS  34th  GS  GS 4th  43rd  GS  ×  GS  3 GS  GS  GS  GS  42nd  ×  GS  ×  21st 2nd 2nd 3rd  4 GS  GS 3rd  GS  4 × 3rd 1st 1st  3

คำอธิบาย

  — ชนะเลิศ
  — รองชนะเลิศอันดับที่ 1
  — รองชนะเลิศอันดับที่ 2
  — อันดับที่ 4

 GS — รอบแบ่งกลุ่ม
 q — ผ่านการคัดเลือกเข้าแข่งขันทัวร์นาเมนต์ปัจจุบัน
 ไม่เข้าร่วม / ถอนตัว / ถูกแบน
  — เจ้าภาพ